
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1338 

31 Αυγούστου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης διατάξεων του οργανισμού 
του κοινωφελούς ιδρύματος με την επωνυμία «ΠΑΙ¬ 
ΔΙΚΟΣ ΣΤΑΘΜΟΣ ΑΡΓΩ» που κυρώθηκε με το υπ’ 
αριθμ. 889/17.8.1977 Π. Δ/γμα (ΦΕΚ293/Α). 1 

ΑΠΟΦΑΣΕΙΣ 

Καθορισμός του μισθού που θα καταβάλλεται κατά το 
έτος 2004 σε όσους εκπληρώνουν εναλλακτική πο¬ 
λιτική- κοινωνική υπηρεσία, στις περιπτώσεις που ο 
φορέας στον οποίο διατίθενται αδυνατεί να τους 


παράσχει τροφή και στέγη. 2 

Αμοιβή επιτροπής εμπειρογνωμόνων της ΟΚΕ με θέμα 
«Μερική Απασχόληση στο Δημόσιο και στα Νομικά 

Πρόσωπα Δημοσίου Δικαίου». 3 

Αμοιβή επιτροπής εμπειρογνωμόνων της ΟΚΕ με θέμα 
«Διεύρυνση και Μεταρρύθμιση Αγροτικής Πολιτι¬ 
κής» . 4 

Αμοιβή επιτροπής εμπειρογνωμόνων της ΟΚΕ με θέμα 
«Γεωργία και Ασφάλεια των τροφίμων στο πλαίσιο 

της Ευρωμεσογειακής Συνεργασίας». 5 

Αμοιβή επιτροπής εμπειρογνωμόνων της ΟΚΕ με θέμα 
«Δημιουργία Ένωσης Νοσηλευτών Ελλάδος και 

άλλες διατάξεις». 6 

Αμοιβή επιτροπής εμπειρογνωμόνων της ΟΚΕ με θέμα 
«Η μετανάστευση και η συνεργασία μεταξύ των 

κρατών στη Μεσόγειο». 7 

Τροποποίηση του Οργανισμού του Γενικού Νοσοκο¬ 
μείου Άργους. 8 

Τροποποίηση / συμπλήρωση του Οργανισμού του Γε¬ 
νικού Νοσοκομείου Χίου «ΣΚΥΛΙΤΣΕΙΟ». 9 

Τροποποίηση της υπ’ αριθ. Υ4α/69324 «Τροποποίηση 
και συμπλήρωση του Οργανισμού του Γ ενικού Νο¬ 
σοκομείου Κέρκυρας καθώς και συστάσεις / μετα¬ 


τροπές θέσεων κλάδου γιατρών ΕΣΥ» Κ.Υ.Α. (ΦΕΚ 


245/Β/9.2.2004). 10 

Καθορισμός προθεσμίας για τη διεκπεραίωση υποθέ¬ 
σεων πολιτών, αρμοδιότητας Υπουργείου Δημό¬ 
σιας Τάξης. 11 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση τροποποίησης διατάξεων του οργανισμού του 
κοινωφελούς ιδρύματος με την επωνυμία «ΠΑΙΔΙΚΟΣ 
ΣΤΑΘΜΟΣ ΑΡΓΩ» που κυρώθηκε με το υπ’ αριθμ. 
889/17.8.1977 Π. Δ/γμα (ΦΕΚ293/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) Της υπ’ αριθμ. 20117/30.9.1976 πρά¬ 
ξης της συμβολαιογράφου ©εσσαλονίκης Ελένης συζ. 
Μιχαήλ Τοσουνίδου με την οποία το Φιλανθρωπικό» Σω¬ 
ματείο υπό την επωνυμία «Μέριμνα Ποντίων Κυριών» σύ¬ 
στησε στη Θεσσαλονίκη κοινωφελές Ίδρυμα με την επω¬ 
νυμία «Παιδικός Σταθμός Αργώ», β) του υπ’ αριθμ. 
889/17.8.1977 Π.Δ/τος με το οποίο εγκρίθηκε η σύσταση 
του και κυρώθηκε ο Οργανισμός του, γ) του άρθρου 98 
του Α.Ν. 2039/1939, δ) του άρθρου 101 του Εισαγωγικού 
νόμου του Αστικού Κώδικα και ε) του άρθρου 110 του 
Αστικού Κώδικα. 

2. Τα από 5.11.2002 και 22.4.2003 πρακτικά του Διοικη¬ 
τικού Συμβουλίου του Ιδρύματος. 

3. Τα από 5.11.2002 και 22.4.2003 πρακτικά του Φιλαν¬ 
θρωπικού Σωματείου με την επωνυμία «Μέριμνα Ποντίων 
Κυριών». 

4. Οι υπ’ αριθμ. 10481/28.11.2002 και 10586/30.4.2003 
συμβολαιογραφικές πράξεις της συμβολαιογράφου Θε- 
σαλονίκης, Ελισάβετ Πέταλά - Ιωαννίδου. 

5. Το υπ’ αριθμ. Π Ιβ/Γ.Π.56256/31.7.2003 έγγραφο της 
Δ/νσης Προστασίας Οικογένειας του Υπουργείου Υγείας 
& Πρόνοιας. 

6. Την υπ’ αριθμ. 14650/ΔΙΟΕ 85/17.3.2004 (ΦΕΚ519Β) 
κοινή απόφαση του Πρωθυπουργού καιτου Υπουργού Οι¬ 
κονομικών σχετικά με τη ανάθεση αρμοδιοτήτων στους 
Υφυπουργούς Οικονομικών. 

7. Την υπ’ αριθμ. 27304/17.3.2004 (ΦΕΚ 517Β) κοινή 
απόφαση του Πρωθυπουργού καιτου Υπουργού Υγείας & 
Κοινωνικής Αλληλεγγύης σχετικά με την ανάθεση αρμο¬ 
διοτήτων στους Υφυπουργούς Υγείας & Κοινωνικής Αλ¬ 
ληλεγγύης. 

8. Την υπ’ αριθμ. 42/19.12.2003 γνωμοδότηση του Συμ¬ 
βουλίου Εθνικών Κληροδοτημάτων. 

Με πρόταση των Υφυπουργών Οικονομίας & Οικονομι¬ 
κών και Υγείας & Κοινωνικής Αλληλεγγύης αποφασίζου¬ 
με: 

Άρθρο μόνο 

Εγκρίνουμε τηντροποποίησητωνπαρακάτω διατάξεων 
του οργανισμού του κοινωφελούς ιδρύματος με την επω¬ 
νυμία «ΠΑΙΔΙΚΟΣ ΣΤΑΘΜΟΣ ΑΡΓΩ» όπως αποφασίστηκε 
από το Διοικητικό Συμβούλιο αυτού και το Φιλανθρωπικό 
Σωματείο με την επωνυμία «Μέριμνα Ποντίων Κυριών» κα¬ 
τά και τις από 5.11.2002 και 22.4.2003 συνεδριάσεις τους 
και μετά από την αριθμ. 42/19.12.2003 γνωμοδότηση του 
Συμβουλίου Εθνικών Κληροδοτημάτων, ως κατωτέρω: 

Το άρθρο 2 αντικαθίσταται ως εξής: 

Άρθρο 2 
Σκοπός 

«1. Σκοπός του Ιδρύματος είναι η επί εξάωρον τουλάχι¬ 
στον καθημερινή προστασία παιδιών προσχολικής ή νη- 
πιακής ηλικίας δια της παροχής στέγης, επιβλέψεως, δι¬ 
δασκαλίας, ψυχαγωγίας, ενδεχομένως και τροφής και η 
εκ τούτου ανακούφιση της εργαζόμενης μητέρας με προ¬ 
τεραιότητα στις πολύτεκνες, μονογονικές, χαμηλόμισθες 
και άπορες οικογένειες και λοιπά κοινωνικά περιστατικά. 

2. Υπό του Ιδρύματος προστατεύονται παιδιά ηλικίας 
από δύο και ημίσεως (2 1/2) έως έξι και ημίσεως (6 1/2) 
ετών ανεξαρτήτως φύλου.» 

- Το άρθρο 3 §2 (Περιουσία - Πόροι) τροποποιείται ως 
εξής: 

«Πόροιτου Ιδρύματος είναι: α) τα υπάτου συνιστώντος 
Σωματείου παραχωρούμενα μισθώματα της εν Θεσσαλο¬ 
νίκη και επί της οδού Βασιλίσσης Όλγας αριθμός 107 οι¬ 
κοδομής του, όπως αυτά αναπροσαρμόζονται σε τακτά 
χρονικά διαστήματα, β) έσοδα από τροφεία (φύλακτρα) 
που καταβάλλονται από τις οικογένειες των φιλοξενουμέ- 
νων παιδιών. Το ύψος των τροφείων καθορίζεται με από¬ 
φαση του Διοικητικού Συμβουλίου που εγκρίνεταιαπότον 
οικείο Νομάρχη και είναι σύμφωνο με τον κοινωνικό χα¬ 
ρακτήρα των παρεχόμενων υπηρεσιών και ανάλογο με το 
οικογενειακό εισόδημα των γονέων. Στα παιδιά των οποί¬ 
ων οι γονείς διαθέτουν περιορισμένους οικονομικούς πό¬ 
ρους οι υπηρεσίες του Ιδρύματος παρέχονται άνευ 
ανταλλάγματος. Προβλέπονται επίσης ευνοϊκότερες 
ρυθμίσεις για τους πολύτεκνους γονείς καθώς και τους 
γονείς με αναπηρίες, γ) τα τυχόν εισοδήματα από την εκ¬ 
μετάλλευση των περιουσιακών του στοιχείων, δ) κληρο¬ 
νομιές, κληροδοσίες, δωρεές, επιχορηγήσεις από τρί¬ 
τους, φυσικά ή νομικά πρόσωπα και κάθε πρόσοδος από 
αυτές, ε) έσοδα από εκπαιδευτικά προγράμματα και γενι¬ 
κά εκδηλώσεις, που συμβαδίζουν με το χαρακτήρα και το 
σκοπό του Ιδρύματος, στ) έσοδα από εκποίηση παλαιού 
ηλεκτρομηχανολογικού εξοπλισμού, επίπλων και σκευ¬ 
ών, ζ) επιχορήγηση από το Ελληνικό Δημόσιο. Το τυχόν 
λογιστικό πλεόνασμα του Ιδρύματος διατίθεται για την 
ανανέωση του εξοπλισμού του, την κάλυψη των αναγκών 
του και την προαγωγή ενγένειτων σκοπών του». 

Το άρθρο 4 αντικαθίσταται ως εξής: 

Άρθρο 4 

Διοίκηση 

«Το Ίδρυμα διοικείται από επταμελές Διοικητικό Συμ¬ 
βούλιο, τα πέντε (5) εκ των μελών του οποίου μετά των 


αναπληρωτών αυτών, υποδεικνύονται από το Σωματείο 
«Μέριμνα Ποντίων Κυριών», τα δε έτερα δύο (2) μετά των 
αναπληρωτών αυτών, ορίζονται, εκάστοτε επί θητεία, με 
απόφαση του Νομάρχη Θεσσαλονίκης». 

Στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 12 Αυγούστου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΠΕΤΡΟΣ ΔΟΥΚΑΣ ΓΕΩΡ. ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙΣ 

Αριθ. 2/34523/0022 (2) 

Καθορισμός του μισθού που θα καταβάλλεται κατά το 
έτος 2004 σε όσους εκπληρώνουν εναλλακτική πολιτι¬ 
κή- κοινωνική υπηρεσία, στις περιπτώσεις που ο φο¬ 
ρέας στον οποίο διατίθενται αδυνατεί να τους παρά¬ 
σχει τροφή και στέγη. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - 
ΑΝΑΠΤΥΞΗΣ - ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ - ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 
- ΔΙΚΑΙΟΣΥΝΗΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 
Έχοντας υπόψη τις διατάξεις: 

α. Του δεύτερου εδαφίου της υποπαραγράφου δ της 
παραγράφου 3 του άρθρου 21 του Ν. 2510/1997 «Ρύθμι¬ 
ση στρατιωτικών υποχρεώσεων ορισμένων κατηγοριών 
στρατευσίμων, ανυπότακτων και οπλιτών, τροποποίηση 
διατάξεων της στρατολογικής νομοθεσίας, καθιέρωση 
εναλλακτικής υπηρεσίας και άλλες διατάξεις» (ΦΕΚ 
136Α'). 

β. Των παραγράφων 1 (υποπρ. β) και 2 του άρθρου 31 
του Ν. 2510/1997 «Ρύθμιση στρατιωτικών υποχρεώσεων 
ορισμένων κατηγοριών στρατευσίμων, ανυπότακτων και 
οπλιτών, τροποποίηση διατάξεων της στρατολογικής νο¬ 
μοθεσίας, καθιέρωση εναλλακτικής υπηρεσίας και άλλες 
διατάξεις» (ΦΕΚ 136Α'). 

γ. Του άρθρου 29Ατου Ν. 1558/1985, που προστέθηκε 
μετο άρθρο 27του Ν. 2081/1992, όπως αντικαταστάθηκε 
με το άρθρο 1 παρ. 2 του Ν. 2469/1997. 

δ. Της υπ’ αριθμ. 14650/ΔΙΟΕ 85/17.3.2004 Κοινής Από¬ 
φασης Πρωθυπουργού και Υπουργού Οικονομικών «Κα¬ 
θορισμός Αρμοδιοτήτων των Υφυπουργών Οικονομίας 
και Οικονομικών (ΦΕΚ Β' 519). 

ε. Της υπ’ αριθμ. 177026/17.3.2004 (ΦΕΚ Β'517) Κοινής 
Απόφασης Πρωθυπουργού και Υπουργού Εθνικής Αμυ¬ 
νας «Ανάθεση αρμοδιοτήτων Υπουργού Εθνικής Αμυνας 
στους Υφυπουργούς Εθνικής Αμυνας». 

στ. Του άρθρου 40 του Ν. 849/1978, όπως συμπληρώ¬ 
θηκε μετο άρθρο 8του Ν. 2129/1993, αποφασίζουμε: 

1. Στις περιπτώσεις που οι φορείς, στους οποίους έχουν 
διατεθεί αντιρρησίες συνείδησης για εκπλήρωση εναλλα¬ 
κτικής πολιτικής - κοινωνικής υπηρεσίας, αδυνατούν να 

τους παράσχουν τροφή και στέγη, καταβάλλουν σε αυ¬ 
τούς, για το έτος 2004, μισθό διακοσίων δέκα και εβδομή¬ 
ντα (210,70) ευρώ μηνιαίως. 

2. Οι διαδικασίες της μισθοδοσίας των αντιρρησιών συ¬ 
νείδησης καθορίζονται από το φορέα στον οποίο διατίθε¬ 
νται. 

3. Εκτός από το μισθό, σε όσους εκπληρώνουν εναλλα¬ 
κτική πολιτική - κοινωνική υπηρεσία, δεν καταβάλλεται κα¬ 
νένα άλλο χρηματικό ποσό για οποιαδήποτε αιτία. 

4. Το ύψος της δαπάνης που προκαλείται από την από¬ 
φαση αυτή, αν και απροσδιόριστο, επειδή εξαρτάται από 
τον αριθμό των ατόμων που θα διατεθούν, εκτιμάται ότι 
θα ανέλθει στο ποσό των 352.164 ευρώ για το έτος 2004 
και θ’ αντιμετωπισθεί με αντίστοιχη μείωση των λειτουρ¬ 
γικών δαπανών του Υπουργείου Εθνικής Άμυνας και των 
φορέων, στους οποίους οι αντιρρησίες συνείδησης θα 
διατίθενται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής των εμπειρο¬ 
γνωμόνων, αποτελούμενη από τους Α. Βάγια, Θ. Δελη- 
γιαννάκη που συνέβαλαν στην επεξεργασία της Γνώμης 
της ΟΚΕ επί του Σχεδίου Νόμου του Υπουργείου Εσωτε¬ 
ρικών Δημόσιας Διοίκησης και Αποκέντρωσης με θέμα 
«Μερική Απασχόληση στο Δημόσιο και στα Νομικά Πρό¬ 
σωπα Δημοσίου Δικαίου». Η αμοιβή ανέρχεται στο ποσό 
των χιλίων τετρακοσίων εξήντα επτά ευρώ και τριάντα 
τεσσάρων λεπτών (Ευρώ 1.467,34) ήτοι επτακόσια τριά¬ 
ντα τρία ευρώ και εξήντα επτά λεπτά (Ευρώ 733,67) έκα¬ 
στος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

Ο ΥΠΟΥΡΓΟΣ 

ΓΙΩΡΓΟΣ ΑΛΟΓΟΣΚΟΥΦΗΣ 


Αθήνα, 12 Αυγούστου2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

ΥΦΥΠ. ΕΘΝΙΚΗΣ ΑΜΥΝΑΣ ΑΝΑΠΤΥΞΗΣ 

ΙΩΑΝΝΗΣ ΛΑΜΠΡΟΠΟΥΛΟΣ ΔΗΜΗΤΡΙΟΣ ΣΙΟΥΦΑΣ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 


ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


ΠΑΝΟΣ ΠΑΝΑΓΙΩΤΟΠΟΥΛΟΣ ΝΙΚΗΤΑΣ ΚΑΚΛΑΜΑΝΗΣ 

ΔΙΚΑΙΟΣΥΝΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤ. Π ΑΠΑΛΗ Γ ΟΥΡΑΣ ΜΙΧΑΗΛ - ΓΕΩΡΓΙΟΣ ΛΙΑΠΗΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΑΡΙΣΤΟΤΕΛΗΣ ΠΑΥΛΙΔΗΣ 


Αριθ. 33274/ΔΕΚΟ 994 (3) 

Αμοιβή επιτροπής εμπειρογνωμόνων της ΟΚΕ με θέμα 
«Μερική Απασχόληση στο Δημόσιο και στα Νομικά 
Πρόσωπα Δημοσίου Δικαίου». 


Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμ. 34710/ΔΕΚΟ 1509/11.10.1999 (ΦΕΚ 
1930/Β/26.10.1999) απόφαση των Υπουργών Εθνικής Οι¬ 
κονομίας και Οικονομικών «Κανονισμός Αμοιβών, αποζη¬ 
μίωσης μελών και Προέδρου λοιπών δαπανών και γενικής 
διαχείρισης πόρων προμηθειών και ανάθεσης εκτέλεσης 
εργασιών κάθε είδους της Οικονομικής Κοινωνικής Επι¬ 
τροπής». 

2. Το υπ’ αριθμ. 16 άρθρο παράγραφος 2 της ανωτέρω 
απόφασης. 

3. Το Π.Δ. 81/2002 «Περί συγχωνεύσεως των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

4. Τα πρακτικά της 350 ης Συνεδρίασης της 2.6.2004 της 
Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

5. Το υπ’ αριθμ. 8150/4301/14.7.2004 έγγραφο της ΟΚΕ. 

6. Το γεγονός ότιγιατηνπροκαλούμενη δαπάνη ύψους 
1.467,34 ΕΥΡΩ υπάρχει πίστωση στον κωδικό 061 «αμοι¬ 


-♦- 

Αριθ. 33272/ΔΕΚ0993 (4) 

Αμοιβή επιτροπής εμπειρογνωμόνων της ΟΚΕ με θέμα 

«Διεύρυνση και Μεταρρύθμιση Αγροτικής Πολιτικής». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμ. 34710/ΔΕΚΟ 1509/11.10.1999 (ΦΕΚ 
1930/Β/26.10.1999) απόφαση των Υπουργών Εθνικής Οι¬ 
κονομίας και Οικονομικών «Κανονισμός Αμοιβών, αποζη¬ 
μίωσης μελών και Προέδρου λοιπών δαπανών και γενικής 
διαχείρισης πόρων προμηθειών και ανάθεσης εκτέλεσης 
εργασιών κάθε είδους της Οικονομικής Κοινωνικής Επι¬ 
τροπής». 

2. Το υπ’ αριθμ. 16 άρθρο παράγραφος 2 της ανωτέρω 
απόφασης. 

3. Το Π.Δ. 81/2002 «Περί συγχωνεύσεως των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

4. Ταπρακτικάτης 334ης Συνεδρίασης της 10.12.2003 
της Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

5. Το υπ’ αριθμ. 8150/4299/14.7.2004 έγγραφο της ΟΚΕ 

6. Το γεγονός ότιγιατηνπροκαλούμενη δαπάνη ύψους 
1.467,34 ΕΥΡΩ υπάρχει πίστωση στον κωδικό 061 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής των εμπειρο¬ 
γνωμόνων, αποτελούμενη από τους Ν. Μπαλτά και I. Κολυ- 
βά που συνέβαλαν στην επεξεργασία της Γνώμης Πρωτο¬ 
βουλίας της ΟΚΕ με θέμα «Διεύρυνση και Μεταρρύθμιση 
Αγροτικής Πολιτικής». Η αμοιβή ανέρχεται στο ποσό των 
χιλίων τετρακοσίων εξήντα επτά ευρώ και τριάντα τεσσά¬ 
ρων λεπτών (Ευρώ 1.467,34) ήτοι επτακόσια τριάντα τρία 
ευρώ και εξήντα επτά λεπτά (Ευρώ 733,67) έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

Ο ΥΠΟΥΡΓΟΣ 

ΓΙΩΡΓΟΣ ΑΛΟΓΟΣΚΟΥΦΗΣ 

Αριθ. 33276/ΔΕΚΟ 995 (5) 

Αμοιβή επιτροπής εμπειρογνωμόνων της ΟΚΕ με θέμα 
«Γεωργία και Ασφάλεια των τροφίμων στο πλαίσιο της 
Ευρωμεσογειακής Συνεργασίας». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμ. 34710/ΔΕΚΟ 1509/11.10.1999 (ΦΕΚ 
1930/Β/26.10.1999) απόφαση των Υπουργών Εθνικής Οι¬ 
κονομίας και Οικονομικών «Κανονισμός Αμοιβών, αποζη¬ 
μίωσης μελών και Προέδρου λοιπών δαπανών και γενικής 
διαχείρισης πόρων προμηθειών και ανάθεσης εκτέλεσης 
εργασιών κάθε είδους της Οικονομικής Κοινωνικής Επι¬ 
τροπής». 

2. Το υπ’ αριθμ. 16 άρθρο παράγραφος 2 της ανωτέρω 
απόφασης. 

3. Το Π.Δ. 81/2002 «Περί συγχωνεύσεως των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

4. Τα πρακτικά της 354ης Συνεδρίασης της 7.7.2004 της 
Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

5. Το υπ’ αριθμ. 8150/4303/14.7.2004 έγγραφο της ΟΚΕ 

6. Το γεγονός ότι για την προκαλούμενη δαπάνη ύψους 
2.201,01 ΕΥΡΩ υπάρχει πίστωση στον κωδικό 061 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής των εμπειρο¬ 
γνωμόνων, αποτελούμενη από τους Φ. Λεγάκη, Ν. Μπαλ- 
τά και Α. Βουτσά που συνέβαλαν στην επεξεργασία της 
Γνώμηςτης ΟΚΕ με θέμα «Γεωργία και Ασφάλεια των τρο¬ 
φίμων στο πλαίσιο της Ευρωμεσογειακής Συνεργασίας». 
Η αμοιβή ανέρχεται στο ποσό των δύο χιλιάδων διακο- 
σίων ενός ευρώ και ενός λεπτού (Ευρώ 2.201,01) ήτοι 
επτακόσια τριάντα τρία ευρώ και εξήντα επτά λεπτά (Ευ¬ 
ρώ 733,67) έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

Ο ΥΠΟΥΡΓΟΣ 

ΓΙΩΡΓΟΣ ΑΛΟΓΟΣΚΟΥΦΗΣ 
-♦- 

Αριθ. 33277/ΔΕΚΟ 996 (6) 

Αμοιβή επιτροπής εμπειρογνωμόνωντης ΟΚΕ με θέμα «Η 
μετανάστευση και η συνεργασία μεταξύ των κρατών 
στη Μεσόγειο». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμ. 34710/ΔΕΚΟ 1509/11.10.1999 (ΦΕΚ 
1930/Β/26.10.1999) απόφαση των Υπουργών Εθνικής Οι¬ 
κονομίας και Οικονομικών «Κανονισμός Αμοιβών, αποζη¬ 
μίωσης μελών και Προέδρου λοιπών δαπανών και γενικής 
διαχείρισης πόρων προμηθειών και ανάθεσης εκτέλεσης 
εργασιών κάθε είδους της Οικονομικής Κοινωνικής Επι¬ 
τροπής». 

2. Το υπ’ αριθμ. 16 άρθρο παράγραφος 2 της ανωτέρω 
απόφασης. 

3. Το Π.Δ. 81/2002 «Περί συγχωνεύσεως των Υπουργεί¬ 


ων Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

4. Τα πρακτικά της 354 ης Συνεδρίασης της 7.7.2004 της 
Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

5. Το υπ’ αριθμ. 8150/4304/14.7.2004 έγγραφο της ΟΚΕ. 

6. Το γεγονός ότι για την προκαλούμενη δαπάνη ύψους 
2.201,01 ΕΥΡΩ υπάρχει πίστωση στον κωδικό 061 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής των εμπειρο¬ 
γνωμόνων, αποτελούμενη από τους Πέτρου Λινάρδου- 
Ρυλμόν, Φ. Σκουλαρίκη καιΧ. Τσαρδανίδη που συνέβαλαν 
στην επεξεργασία της Γνώμης της ΟΚΕ με θέμα «Η μετα¬ 
νάστευση και η συνεργασία μεταξύ των κρατών στη Με¬ 
σόγειο». Η αμοιβή ανέρχεται στο ποσό των δύο χιλιάδων 
διακοσίων ενός ευρώ και ενός λεπτού (Ευρώ 2.201,01) 
ήτοι επτακόσια τριάντα τρία ευρώ και εξήντα επτά λεπτά 
(Ευρώ 733,67) έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

Ο ΥΠΟΥΡΓΟΣ 

ΓΙΩΡΓΟΣ ΑΛΟΓΟΣΚΟΥΦΗΣ 
-♦- 

Αριθ. 33271/ΔΕΚΟ 992 (7) 

Αμοιβή επιτροπής εμπειρογνωμόνων της ΟΚΕ με θέμα 
«Δημιουργία Ένωσης Νοσηλευτών Ελλάδος και άλλες 
διατάξεις». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμ. 34710/ΔΕΚΟ 1509/11.10.1999 (ΦΕΚ 
1930/Β/26.10.1999) απόφαση των Υπουργών Εθνικής Οι¬ 
κονομίας και Οικονομικών «Κανονισμός Αμοιβών, αποζη¬ 
μίωσης μελών και Προέδρου λοιπών δαπανών και γενικής 
διαχείρισης πόρων προμηθειών και ανάθεσης εκτέλεσης 
εργασιών κάθε είδους της Οικονομικής Κοινωνικής Επι¬ 
τροπής». 

2. Το υπ’ αριθμ. 16 άρθρο παράγραφος 2 της ανωτέρω 
απόφασης. 

3. Το Π.Δ. 81/2002 «Περί συγχωνεύσεως των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

4. Ταπρακτικάτης354ηςΣυνεδρίασηςτης7.7.2004της 
Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

5. Το υπ’ αριθμ. 8150/4302/14.7.2004 έγγραφο της ΟΚΕ. 

6. Το γεγονός ότι για την προκαλούμενη δαπάνη ύψους 
2.201,01 ΕΥΡΩ υπάρχει πίστωση στον κωδικό 061 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής των εμπειρο¬ 
γνωμόνων, αποτελούμενη από τους Γ. Στάθη, I. Υφαντό- 
πουλο και Κ. Σουλιώτη που συνέβαλαν στην επεξεργασία 
της Γνώμης της ΟΚΕ επί του Σχεδίου Νόμου του Υπουρ¬ 
γείου Υγείας και Κοινωνικής Αλληλεγγύης με θέμα «Δημι¬ 
ουργία Ένωσης Νοσηλευτών Ελλάδος και άλλες διατά¬ 
ξεις». Η αμοιβή ανέρχεται στο ποσό των δύο χιλιάδων δια- 
κοσίων ενός ευρώ και ενός λεπτού (Ευρώ 2.201.01) ήτοι 

επτακόσια τριάντα τρία ευρώ και εξήντα επτά λεπτά (Ευ¬ 
ρώ 733,67) έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΘΑυγούστου 2004 

Ο ΥΠΟΥΡΓΟΣ 

ΓΙΩΡΓΟΣ ΑΛΟΓΟΣΚΟΥΦΗΣ 
-♦- 

Αριθ. Υ4α/89585/03 Γ.Π. (8) 

Τροποποίηση του Οργανισμού του Γενικού 
Νοσοκομείου Άργους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

2. Τις διατάξεις του Π.Δ/τος 87/1986 (ΦΕΚ 32/Α/1986). 

3. Τις διατάξεις του άρθρου 6, παρ. 1 του Ν. 2889/2001 
(ΦΕΚ37/Α/2001). 

4. Τις διατάξεις του άρθρου 14 του Ν. 3204 (ΦΕΚ 
296/Α/2003). 

5. Τις διατάξεις της παρ. 2 του άρθρου 1 του Ν. 
2469/1997, (ΦΕΚ 38/Α/1997) και το γεγονός ότι από τις 
διατάξεις της παρούσας απόφασης δεν θα προκληθεί δα¬ 
πάνη σε βάρος του κρατικού προϋπολογισμού. 

6. Την υπ’ αριθ. 14650/ΔΙΟΕ85, (ΦΕΚ 519/Β/17.3.2004) 
απόφαση ανάθεσης αρμοδιοτήτων στους Υφυπουργούς 
Οικονομίας και Οικονομικών. 

7. Το υπ’ αριθ. 81 Π.Δ/γμα (ΦΕΚ57/Α/2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

8. Την υπ’ αριθμ. ΔΙΔΚ/Φ. 1/2/6139 (ΦΕΚ 527/Β/ 24.3. 
2004) Απόφαση ανάθεσης αρμοδιοτήτων στους Υφυ¬ 
πουργούς Εσωτερικών Δημόσιας Διοίκησης και Αποκέ¬ 
ντρωσης. 

9. Το υπ’ αριθμ. 19/5.8.2003 απόσπασμα πρακτικών του 
Δ.Σ. του Πε.Σ.Υ.Π. Πελοποννήσου, αποφασίζουμε: 

Η υπ’ αριθ. Α3β/οικ. 19300/1986 (ΦΕΚ 895/Β/1986) 
Υπουργική Απόφαση «Αναμόρφωση του Οργανισμού του 
Γενικού Νοσοκομείου Άργους», όπως συμπληρώθηκε με 
τις υπ’ αριθ. Α3β/2915/1988 (ΦΕΚ 401 /Β/1988), Α3β/4788/ 
1989 (ΦΕΚ 239/Β/1989), ΔΙΔΑΔ/Φ. 12/31/26446 (ΦΕΚ 
495/Β/1990) καιΑΙα/7361 δις (ΦΕΚ2198/Β/1999) Αποφά¬ 
σεις, τροποιείται και συμπληρώνεται όπως παρακάτω: 

Στο άρθρο 12 «Στελέχωση Νοσηλευτικής Υπηρεσίας», 

α) στην κατηγορία ΤΕ, στον κλάδο ΤΕ, Νοσηλευτικής 
προστίθενται έξι (6) θέσεις και 

β) στην κατηγορία ΔΕ, στον κλάδο ΔΕ Νοσηλευτικής 
προστίθενται τέσσερις 

(4) θέσεις και οι συγκεκριμένοι κλάδοι διαμορφώνονται 
ως εξής: 

ΚΑΤΗΓΟΡΙΑ ΤΕ Κλάδος ΤΕ Νοσηλευτικής Πενήντα τέσ¬ 
σερις (54) θέσεις 


ΚΑΤΗΓΟΡΙΑ ΔΕ 

Κλάδος ΔΕ Νοσηλευτικής 

Σαράντα τέσσερις (44) θέσεις 

Κατά τα λοιπά το τροποποιούμενο και συμπληρωμένο 
άρθρο παραμένει ως έχει. 

Στο άρθρο 13 «Στελέχωση Διοικητικής Υπηρεσίας», 
α) στην κατηγορία ΤΕ στον κλάδο ΤΕ Ιατρικών Εργα¬ 
στηρίων (Τεχνολόγων) προστίθεται μία (1) θέση, 
β) στην κατηγορία ΔΕ, στον κλάδο ΔΕ Μαγείρων προ¬ 
στίθεται μία (1) θέση και 

γ) στην κατηγορία ΥΕ, στον κλάδο ΥΕ Προσωπικό Κα¬ 
θαριότητας καταργούνται δέκα πέντε (15) θέσεις και οι 
συγκεκριμένοι κλάδοι διαμορφώνονται ως εξής: 

ΚΑΤΗΓΟΡΙΑ ΤΕ 

Κλάδος ΤΕ Ιατρικών Εργαστηρίων (Τεχνολόγων) 

Επτά (7) θέσεις 

ΚΑΤΗΓΟΡΙΑ ΔΕ 
Κλάδος ΔΕ Μαγείρων 
Τέσσερις (4) θέσεις 

ΚΑΤΗΓΟΡΙΑ ΥΕ 

Κλάδος ΥΕ Προσωπικό Καθαριότητας 
Εννέα (9) θέσεις 

Ο κλάδος αυτός περιλαμβάνει τις ειδικότητες: Καθαρι- 
στών-τριών, Πλυντών-τριών, Πρεσσαδόρων-Σιδερωτών. 
Η κατανομή των θέσεων στις ειδικότητες γίνεται κάθε φο¬ 
ρά με την απόφαση προκήρυξης αυτών. 

Κατά τα λοιπά το τροποποιούμενο και συμπληρωμένο 
άρθρο παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ.ΑΝΔΡ ΕΟΥΛΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΝΙΚ. ΚΑΚΛΑΜΑΝΗΣ 
-♦- 

Αριθ. Υ4α/15942 Γ.Π. (9) 

Τροποποίηση / συμπλήρωση του Οργανισμού του 
Γενικού Νοσοκομείου Χίου «ΣΚΥΛΙΤΣΕΙΟ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

2. Τις διατάξεις του Π. Δ/τος 87/1986 (ΦΕΚ32/Α/1986). 

3. Τις διατάξεις του άρθρου 6, παρ. 1 του Ν. 2889/2001 
(ΦΕΚ37/Α/2001). 

4. Τις διατάξεις του άρθρου 14 του Ν. 3204 (ΦΕΚ 
296/Α/2003). 

5. Τις διατάξεις της παρ. 2 του άρθρου 1 του Ν. 
2469/1997, (ΦΕΚ 38/Α/1997) και το γεγονός ότι από τις 
διατάξεις της παρούσας απόφασης δεν θα προκληθεί δα¬ 
πάνη σε βάρος του προϋπολογισμού του νοσοκομείου 

δεδομένου ότι οι μονάδες (ΜΑΦ, Εμφραγμάτων) που 
εντάσσονται στην ιατρική υπηρεσίατου Νοσοκομείου λει¬ 
τουργούν ήδη από ετών, έχουν εξοπλισμό και υπάρχει εκ¬ 
παιδευμένο ιατρικό και νοσηλευτικό προσωπικό για την 
λειτουργία τους. 

6. Την υπ’ αριθ. 14650/ΔΙΟΕ85, (ΦΕΚ 519/Β/17.3.2004) 
απόφαση ανάθεσης αρμοδιοτήτων στους Υφυπουργούς 
Οικονομίας και Οικονομικών. 

7. Το υπ’ αριθ. 81 Π.Δ/γμα (ΦΕΚ 57/Α/2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

8. Την υπ’ αριθμ. ΔΙΔΚ/Φ. 1/2/6139 (ΦΕΚ527/Β/24.3.2004) 
Απόφαση ανάθεσης αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης. 

9. Τις υπ’ αριθμ. 2/21.1.2004 (θέμα 11 ο) και 3/28.1.2004 
(θέμα 8ο) Αποφάσεις του Δ.Σ. του Πε.Σ.Υ.Π. Βορείου Αι¬ 
γαίου, αποφασίζουμε: 

Η υπ’ αριθ. Α3β/οικ. 14152 (ΦΕΚ644/Β/1986) Υπουργική 
Απόφαση «Αναμόρφωση του Οργανισμού του Σκυλίτσει- 
ου Γενικού Νοσοκομείου Χίου», όπως συμπληρώθηκε με 
τις υπ’ αριθ. Υ4α/14088 (ΦΕΚ 363/Β/1998) και Υ4α/ 
121192/2003 (ΦΕΚ 245/Β/9.2.2004) Αποφάσεις, τροπο¬ 
ποιείται και συμπληρώνεται όπως παρακάτω: 

Στο άρθρο 7 «Διάρθρωση Ιατρικής Υπηρεσίας», προστί¬ 
θενται: α) Στα Διατομεακά Τμήματα μία (1) Μονάδα Αυξη¬ 
μένης Φροντίδας με στοιχείο β3 και β) στις Μονάδες του 
Παθολογικού Τομέα προστίθεται μία (1) Μονάδα Εμ¬ 
φραγμάτων με στοιχείο β2. 

ΣΤΟ άρθρο 11 «Στελέχωση Ιατρικής Υπηρεσίας», 
α) στην κατηγορία ΠΕ προστίθεται κλάδος ΠΕ Ψυχολο¬ 
γίας με μία (1) θέση, 

β) οι κλάδοι ΠΕ Βιολόγων, ΠΕ Βιοχημικών και ΠΕ Χημι¬ 
κών ενοποιούνται στον κλάδο ΠΕ Χημείας - Βιοχημείας - 
Βιολογίας στον οποίο προστίθεται μία (1) θέση και 
γ) στην κατηγορία ΔΕ, στον κλάδο ΔΕ Βοηθών Φαρμα¬ 
κείου προστίθεται μία (1) θέση και οι συγκεκριμένοι κλά¬ 
δοι διαμορφώνονται ως ακολούθως: 

ΚΑΤΗΓΟΡΙΑ ΠΕ 
Κλάδος ΠΕ Ψυχολογίας 
Μία (1) θέση 

Κλάδος ΠΕ Χημείας - Βιοχημείας - Βιολογίας 
Τέσσερις (4) θέσεις 
ΚΑΤΗΓΟΡΙΑ ΔΕ 

Κλάδος ΔΕ Βοηθών Φαρμακείου 
Τέσσερις (4) θέσεις 

Κατά τα λοιπά το τροποποιούμενο και συμπληρωμένο 
άρθρο παραμένει ως έχει. 

Στο άρθρο 12 «Στελέχωση Νοσηλευτικής Υπηρεσίας», 
στην κατηγορία ΔΕ, στον κλάδο ΔΕ Αδελφών Νοσοκόμων 
προστίθεται μία (1) θέση. 

Στο άρθρο 13 «Στελέχωση Διοικητικής Υπηρεσίας», 
α) στην κατηγορία ΔΕ στον κλάδο ΔΕ Διοικητικός - Λο¬ 
γιστικός προστίθεται μία (1) θέση, 
β) στην κατηγορία ΥΕ, στον κλάδο ΥΕ Προσωπικό Κα¬ 
θαριότητας καταργούνται έντεκα (11) θέσεις και 
γ) στην κατηγορία ΥΕ προστίθεται κλάδος ΥΕ Φυλάκων 
- Νυκτοφυλάκων με πέντε (5) θέσεις και οι συγκεκριμένοι 
κλάδοι διαμορφώνονται ως εξής: 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός 
Έντεκα (11) θέσεις 


ΚΑΤΗΓΟΡΙΑ ΥΕ 

Κλάδος ΥΕ Προσωπικό Καθαριότητας 

Δέκα εννέα (19) θέσεις 

Ο κλάδος αυτός περιλαμβάνει τις ειδικότητες: Καθαρι- 
στών-τριών, Επιμέλειας κήπων, Πλυντών-τριών, Πρεσσα- 
δόρων-Σιδερωτών. Η κατανομή των θέσεων στις ειδικό¬ 
τητες γίνεται κάθε φορά με την απόφαση προκήρυξης αυ¬ 
τών. 

Κλάδος ΥΕ Φυλάκων - Νυκτοφυλάκων 

Πέντε (5) θέσεις 

Κατά τα λοιπά το τροποποιούμενο και συμπληρωμένο 
άρθρο παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚ. ΚΑΚΛΑΜΑΝΗΣ 
-♦- 

Αριθ. Υ4α/51080 Γ.Π. (10) 

Τροποποίηση της αριθ. Υ4α/69324 «Τροποποίηση και συ¬ 
μπλήρωση του Οργανισμού του Γενικού Νοσοκομείου 
Κέρκυρας καθώς και συστάσεις / μετατροπές θέσεων 
κλάδου γιατρών ΕΣΥ» Κ.Υ.Α. (ΦΕΚ 245/ Β/9.2.2004). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

2. Τις διατάξεις του Π. Δ/τος 87/1986 (ΦΕΚ32/Α/1986). 

3. Τις διατάξεις του άρθρου 6, παρ. 1 του Ν. 2889/2001 
(ΦΕΚ37/Α/2001). 

4. Τις διατάξεις της παρ. 2 του άρθρου 1 του Ν. 
2469/1997, (ΦΕΚ 38/Α/1997) και το γεγονός ότι από τις 
διατάξεις της παρούσας απόφασης δεν θα προκληθεί δα¬ 
πάνη σε βάρος του κρατικού προϋπολογισμού. 

5. Την υπ’ αριθ. 14650/ΔΙΟΕ85, (ΦΕΚ 519/Β/17.3.2004) 
απόφαση ανάθεσης αρμοδιοτήτων στους Υφυπουργούς 
Οικονομίας και Οικονομικών. 

6. Το υπ’ αριθ. 81 Π.Δ/γμα (ΦΕΚ 57/Α/2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

7. Την υπ’ αριθμ. ΔΙΔΚ/Φ. 1/2/6139 (ΦΕΚ 527/Β/ 
24.3.2004) Απόφαση ανάθεσης αρμοδιοτήτων στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης. 

8. Το υπ’ αριθμ. 2217/19.5.2004 έγγραφο του Πε.Σ.Υ.Π. 
Ιονίων Νήσων, αποφασίζουμε: 

Τροποποιούμε την υπ’ αριθμ. Υ4α/69324 Γ.Π. κοινή 
Υπουργική Απόφαση «Τροποποίηση και συμπλήρωση του 
Οργανισμού του Γενικού Νοσοκομείου Κέρκυρας καθώς 
και συστάσεις /μετατροπές θέσεων κλάδου γιατρών ΕΣΥ» 

(ΦΕΚ 245/Β/9.2.2004), ως προς την παράγραφο (Β), η 
οποία εφεξής παύει να ισχύει. 

Κατά τα λοιπά η τροποποιούμενη απόφαση ισχύει ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΘΑυγούστου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚ. ΚΑΚΛΑΜΑΝΗΣ 
-♦- 

Αριθ. 7011/10/58-ιδ' (11) 

Καθορισμός προθεσμίας για τη διεκπεραίωση υποθέσε¬ 
ων πολιτών, αρμοδιότητας Υπουργείου Δημόσιας Τά¬ 
ξης- 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 4 παρ. 1 εδαφ. β'του Κώδι¬ 
κα Διοικητικής Διαδικασίας, που κυρώθηκε με το Ν. 
2690/1999 (Φ.Ε.Κ. 45/Α'), όπως τροποποιήθηκε με το άρ¬ 
θρο 11 παρ. 1 του Ν. 3230/2004 (Φ.Ε.Κ. 44/Α') και αντικα- 
ταστάθηκε με το άρθρο 6 παρ. 1 του Ν. 3242/2004 
(Φ.Ε.Κ. 102/Α'). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Φ.Ε.Κ.137/Α'), το 
οποίο προστέθηκε με το άρθρο 27 του Ν.2081/1992 
(Φ.Ε.Κ.154/Α') και αντικαταστάθηκε με το άρθρο 1 του Ν. 
2469/1997 (Φ.Ε.Κ.38/Α'). 

3. Το γεγονός ότι από την έκδοση της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού. 

4. Τον ιδιαίτερο χαρακτήρα και τη φύση της αποστολής 
των Υπηρεσιών του Υπουργείου Δημόσιας Τάξης, καθώς 
και το οργανωτικό, διαρθρωτικό, ιεραρχικό και λειτουργι¬ 
κό σύστημα που διέπει τις Υπηρεσίες αυτές, όπως ορίζε¬ 
ται από τους οργανικούς τους νόμους και κανονισμούς, 
αποφασίζουμε: 

Άρθρο 1 

Καθορισμός προθεσμιών 

1. Καθορίζεται προθεσμία διαφορετικής εκείνης που 
προβλέπεται από την παρ. 1 εδαφ. α' του άρθρου 4 του 
Κώδικα Διοικητικής Διαδικασίας (Ν. 2690/1999), όπως 
αντικαταστάθηκε από την παρ. 1 του άρθρου 6 του Ν. 
3242/2004, για τη διεκπεραίωση υποθέσεων των πολιτών, 
ως εξής: 

α. Εκατόν είκοσι (120) ημέρες για τη χορήγηση αδειών 
οπλοφορίας, εμπορίας και εισαγωγής εκρηκτικών υλών, 
περιστρόφων, πιστολιών, ανταλλακτικών και φυσιγγίων 
αυτών, παρασκευής εκρηκτικών υλών, κατασκευής όπλων, 


πυρομαχικών, κυνηγετικών και αεροβόλων όπλων, επι¬ 
σκευής περιστρόφων και πιστολιών, εισαγωγής κυνηγετι¬ 
κών όπλων, μερών και ανταλλακτικών αυτών, ως και λοιπών 
ειδών κυνηγίου, εφόσον συντρέχει τουλάχιστον ένας από 
τους παρακάτω λόγους: 

(1) Δεν τηρούνται στο αρχείο της Υπηρεσίας τα απα¬ 
ραίτητα στοιχεία και απαιτείται η διενέργεια εμπεριστα¬ 
τωμένης έρευνας για τη συλλογή αυτών κατά τρόπο βέ¬ 
βαιο και ασφαλή. 

(2) Η οριστική απάντηση επί του αιτήματος προϋποθέ¬ 
τει την ενέργεια διαπιστωτικών πράξεων, όπως ενέργεια 
αυτοψίας και εξέταση προσώπων προς διευκρίνιση ή βε¬ 
βαίωση περιστατικών. 

(3) Το αίτημα δεν υποβάλλεται απευθείας στην Υπηρε¬ 
σία που έχει την αποφασιστική αρμοδιότητα για τη διεκ¬ 
περαίωσή του, αλλά σε υφιστάμενή της και αρμόδια για 
την αρχική υποδοχή αυτού, ως έκτου τόπου κατοικίας ή 
άσκησης επαγγέλματος του αιτούντα και για λόγους εξυ¬ 
πηρέτησής του. 

(4) Δυσχεραίνεται η επιτόπια μετάβαση του αρμόδιου 
για την εξέταση του αιτήματος εξαιτίας των γεωγραφικών 
ή συγκοινωνιακών συνθηκών. 

(5) Είναι αναγκαία η συνεργασία της αρμόδιας Υπηρε¬ 
σίας με δικαστικές και άλλες Υπηρεσίες, με σκοπό την 
αναζήτηση και συλλογή των απαραιτήτων δικαιολογητι- 
κών και πληροφοριακών στοιχείων. 

β. Εκατόν πενήντα (150) ημέρες για την εξέταση αιτη¬ 
μάτων διαγραφής αλλοδαπών από τον Εθνικό Κατάλογο 
Ανεπιθύμητων Αλλοδαπών, πριντη συμπλήρωση του χρό¬ 
νου που αναφέρεται στην απόφαση εγγραφής, για αν¬ 
θρωπιστικούς λόγους, εφόσον συντρέχει τουλάχιστον 
ένας από τους παρακάτω λόγους: 

(1) Δεν τηρούνται στο αρχείο της Υπηρεσίας τα απα¬ 
ραίτητα στοιχεία και απαιτείται η διενέργεια εμπεριστα¬ 
τωμένης έρευνας για τη συλλογή αυτών κατά τρόπο βέ¬ 
βαιο και ασφαλή. 

(2) Είναι αναγκαία η συνεργασία της αρμόδιας Υπηρε¬ 
σίας με άλλες κρατικές Υπηρεσίες και η διεξαγωγή ερευ¬ 
νών ή αλληλογραφίας με Υπηρεσίες ξένων κρατών, με 
σκοπό την αναζήτηση και συλλογή και τον έλεγχο των 

απαραιτήτων δικαιολογητικών και την ασφαλή βεβαίωση 
γεγονότων. 

2. Οι Υπηρεσίες του Υπουργείου Δημόσιας Τάξης διεκ- 
περαιώνουν τα αιτήματα και τις υποθέσεις των πολιτών 
στο συντομότερο δυνατό χρόνο και εξαντλούν τις προ¬ 
θεσμίες μόνο στις απολύτως αναγκαίες περιπτώσεις. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΔΗΜΟΣΙΑΣ 

ΚΑΙ ΑΠΟΚΕΝΤΡΩΣΗΣ ΤΑΞΗΣ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΒΟΥΛΓΑΡΑΚΗΣ 




17474 ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΙ^Γ - θ-γπηΜ: ννθβηΐ35ΐ6Γ @ 6ΐ.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θογο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οό-Γοπι και μέχρι 100 σελίδες σε 5 θυιΌ προσαυξανόμενη 
κατά 1 θυιΌ ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ίηΙθΓΠθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτίθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓηΘί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































